PROTOKOL PRIJAVE ZAVRŠNIH I DIPLOMSKIH RADOVA

|  |  |
| --- | --- |
| **VREMENSKI OKVIR** | **AKTIVNOSTI** |
| **Prvi tjedan nastave (zimski semestar)** | Uvodna predavanje za studente: obavještavanje o terminima i davanje uputa za rad na završnim i diplomskim radovima za studente:* III. godine prijediplomskog studija
* II. godine diplomskog studija
 |
| **Zimski semestar** | * **do 3. 11.** – kontaktiranje mentorica/mentora na Odsjeku za pedagogiju;
* mentore kontaktiraju studenti završnih godina studija
* **do 20.12.** – pisanje prijedloga završnog/diplomskog rada prema formalnim uputama i predaja prijedloga mentorici/mentoru;
* **do 15.1.** - mentori vraćaju prijedlog na popravke
* **do kraja nastave u zimskom semestru –** studenti popunjene i potpisane od strane mentora obrasce za prijavu završnog/diplomskog rada predaju tajnici Odsjeka
* obrasce potpisuje pročelnik
 |
| **Zimski ispitni rok (veljača)** |  - **do kraja ispitnog roka u zimskom semestru** - Službeno odobravanje teme na sjednici  Odsjeka za pedagogiju |

UPUTE ZA PISANJE PRIJEDLOGA ZAVRŠNOG/DIPLOMSKOG RADA

# Vrsta završnog rada:

Završni rad na Odsjeku za pedagogiju može biti u cijelosti teorijski (pregled literature) ili istraživački (sadržavati prikaz provednog istraživanja)

# Vrsta diplomskog rada:

Diplomski rad na Odsjeku za pedagogiju je istraživački (sadržavati prikaz provedenog istraživanja).

# Sadržaj prijedloga završnog/diplomskog rada:

1. Uvod: teorijski okvir (osnovno)
2. Metodološki okvir: ciljevi/problemi i planirani postupci
3. Očekivani doprinos završnog rada
4. Literatura (osnovna – do 5 referenci) – APA stil

**Duljina prijedloga:** 1 do 2 stranice (Times New Roman, 12; 1.5 prored; margine 2,5)

# Teorijski okvir

U ovom dijelu prijedloga završnog/diplomskog rada potrebno je objasniti pojmove i teorijska polazišta na kojima će se rad temeljiti tj. o kojima će biti riječi. Načelna struktura je *od općeg prema pojedinačnom*. Čitatelja/mentora prvo treba upoznati sa širim područjem rada te potom objasniti specifični područje na koje će planirani rad biti usmjeren.

Primjerice, ako student namjerava pisati o povezanosti akademskog nepoštenja i osobina ličnosti, prvo će navesti definicije i teorijske postavke o akademskom poštenju, a zatim o osobinama ličnosti te će konačno ukazati na njihove teorijske poveznice i glavna istraživanja tih povezanosti. Kad se radi o istraživačkom radu može se navesti i što je neistraženo u području (naravno samo ono što je relevantno za planirani rad) i time pojasniti kako će predloženi rad pridonijeti znanju o području. Iz svega navedenog trebalo bi se razabrati zašto je vrijedno/važno baviti se tom temom ili temama (a kasnije u prijedlogu to treba i izrijekom napisati; vidjeti pod 3.).

Teorijski okvir treba imati između 250 i 500 riječi.

# Metodološki okvir: ciljevi/problemi i planirani postupci

U ovom dijelu prvo se navede opći cilj rada, a potom, posebice kad se radi o istraživačkom radu, i specifični problemi. Nakon toga opišu se postupci koje student planira provesti kako bi ispunio cilj tj. pronašao odgovore na probleme.

Kad se radi o pregledu literature, opis postupaka uglavnom se svodi na pretraživanja baza podataka i knjižnične građe.

Kad se, pak, radi o istraživačkom radu, nužno je detaljno opisati planirane postupke (ciljana skupina procjena potrebnog broja sudionika, način prikupljanja i pohrane podataka, planirana obrada podataka, osiguravanje etičnosti istraživanja).

Metodološki okvir može imati do 500 riječi (s naslovima i podnaslovima).

# Očekivani doprinos

U dvije do tri rečenice objasniti koji je doprinos rada u teorijskom i/ili praktičnom smislu. Ovdje bi trebao biti odgovor na pitanje *Kako zaključci do kojih ste došli i/ili rezultati koje ste dobili doprinose teoriji ili na koji se način mogu primijeniti u praksi?*

# Literatura

Ovdje treba navesti samo najvažniju literaturu. To nije iscrpan popis sve literature koju ćete koristiti prilikom pisanja nego popis izvora koji su sadržajno najbliži i najvažniji za vašu odabranu temu. Preporuča se da najmanje dvije od ovih referenci budu na stranom jeziku.

Literatura se navodi u skladu s APA stilom referenciranja, koji je standardni stil za većinu publikacija u području obrazovnih, i općenito društvenih znanosti.

Split, 3. veljače 2025.